March | 2015 | Gereformeerde Kerk Suidkus
Inligting vir vakansiegangers
Posted on 26/03/2015 by Liana Schutte
Ons verwelkom alle vakansiegangers aan die Suidkus en wens julle ‘n heerlike rustydjie toe. Vir julle gerief die volgende inligting oor ons eredienstye: Goeie Vrydag 09:00 Sondae 09:00 Kom kuier gerus ook vir ons by die pannekoekstalletjie langs die poskantoor tydens die Margate Mardigrass op 01 en 08 April. Vir meer inligting skakel gerus vir Liana Schutte by 039 682 6569.
Beroeping – leraar met spesiale opdrag
Posted on 19/03/2015 23/03/2015 by Liana Schutte
Die gemeente maak met groot dankbaarheid teenoor God bekend dat proponent Malwande Mdonga hierheen beroep is as leraar met spesiale opdrag – kerkstigting en opleiding. Ons bid hom die leiding van die Heilige Gees toe in sy oorweging van hierdie groot besluit.
Informele bediening, 15 Maart 2015 om 10:30
Posted on 13/03/2015 13/03/2015 by Liana Schutte
Tema: Sien jy die wolf in skaapsklere raak? Het iemand jou al bedrieg? Met woorde, deur iets anders voor te stel as wat dit werklik is, jou in ’n vangnet in te lei terwyl jy onder die indruk is jy kon daardie persoon vertrou? Word ons op allerlei terreine in die samelewing vadag nog steeds mislei? In die Bybel word ons baie keer gewaarsku teen bedrieërs. Paulus waarsku die gelowiges in die gemeente van Efese: “Maar bose mense en indringers sal floreer. Hulle sal aanhou…
Posted in Informele Bediening	Leave a comment
Nagmaal, 08 Maart 2015
Posted on 05/03/2015 by Liana Schutte
Ons herinner aan Nagmaal Sondag, om 09:00. Daarna gaan ons gesellig saamkuier om ‘n koppie tee en ‘n eetdingetjie.
Posted on 02/03/2015 02/03/2015 by Liana Schutte
Baie geluk aan Janrick Labuschagne en sy trotse ouers, Jan en Wilna, met sy belydenisaflegging op 01 Maart 2015. Mag God jou laat groei en toeneem in die geloof en mag jy elke dag jou lewe bou op die vaste fondament, Jesus Christus.